CELEX: 22020D0385
Language: sl
Date: 2020-02-24 00:00:00
Title: Sklep št. 1/2020 Odbora Veleposlanikov Akp-Eu z dne 24. februarja 2020 o imenovanju članov izvršnega odbora in direktorja Tehničnega središča za sodelovanje v kmetijstvu in na podeželju [2020/385]

9.3.2020   
               
               
                  SL
               
               
                  Uradni list Evropske unije
               
               
                  L 72/26
               
            
         SKLEP št. 1/2020 ODBORA VELEPOSLANIKOV AKP-EU
         z dne 24. februarja 2020
         o imenovanju članov izvršnega odbora in direktorja Tehničnega središča za sodelovanje v kmetijstvu in na podeželju [2020/385]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani (1) in zlasti člena 2(5) Priloge III Sporazuma,
         ob upoštevanju Sklepa št. 5/2013 Odbora veleposlanikov AKP-EU z dne 7. novembra 2013 o statutu Tehničnega središča za sodelovanje v kmetijstvu in na podeželju (2) ter zlasti členov 5(4) in 7(1) Priloge k Sklepu,
         ob upoštevanju naslednjega:
         
                     (1)
                  
                  
                     V členu 5(4) statuta Tehničnega središča za sodelovanje v kmetijstvu in na podeželju je določeno, da Odbor veleposlanikov AKP-EU člane izvršnega odbora Tehničnega središča za sodelovanje v kmetijstvu in na podeželju imenuje v skladu s postopki, ki jih določi Odbor, za največ pet let, na sredini obdobja pa se opravi vmesni pregled.
                  
               
                     (2)
                  
                  
                     V členu 7(1) statuta Tehničnega središča za sodelovanje v kmetijstvu in na podeželju je določeno, da direktorja Tehničnega središča za sodelovanje v kmetijstvu in na podeželju imenuje Odbor veleposlanikov AKP-EU na predlog izvršnega odbora za največ pet let.
                  
               
                     (3)
                  
                  
                     V skladu s členom 95(1) bo Sporazum o partnerstvu AKP-EU prenehal veljati 29. februarja 2020.
                  
               
                     (4)
                  
                  
                     V skladu s Sklepom št. 5/2018 Odbora veleposlanikov držav AKP-EU z dne 17. decembra 2018 o imenovanju članov izvršnega odbora Tehničnega središča za sodelovanje v kmetijstvu in na podeželju (3) se mandat članov izvršnega odbora izteče 29. februarja 2020.
                  
               
                     (5)
                  
                  
                     V skladu s Sklepom št. 3/2014 Odbora veleposlanikov držav AKP-EU z dne 23. oktobra 2014 o ponovnem imenovanju direktorja Tehničnega središča za sodelovanje v kmetijstvu in na podeželju (4) se mandat direktorja izteče 29. februarja 2020.
                  
               
                     (6)
                  
                  
                     V skladu s Sklepom št. 3/2019 Odbora veleposlanikov držav AKP-EU z dne 17. decembra 2019 o sprejetju prehodnih ukrepov na podlagi člena 95(4) Sporazuma o partnerstvu AKP-EU (5) se uporaba določb Sporazuma o partnerstvu AKP-EU podaljša do 31. decembra 2020 oziroma dokler ne začne veljati nov sporazum oziroma dokler se ne začne začasno uporabljati nov sporazum med Unijo in državami AKP, kar je prej. Zato bi bilo treba ponovno imenovati člane izvršnega odbora in imenovati novega direktorja Tehničnega središča za sodelovanje v kmetijstvu in na podeželju, in sicer do 31. decembra 2020.
                  
               
                     (7)
                  
                  
                     Izvršni odbor je 10. januarja 2020 predložil priporočilo in nato 6. februarja 2020 dal izjavo o imenovanju direktorja Tehničnega središča za sodelovanje v kmetijstvu in na podeželju za obdobje od 1. marca do 31. decembra 2020 –
                  
               SPREJEL NASLEDNJI SKLEP:
         
            Člen 1
            Brez poseganja v morebitne prihodnje odločitve, ki bi jih Odbor veleposlanikov AKP-EU moral sprejeti v okviru svojih pristojnosti, se za člane izvršnega odbora Tehničnega središča za sodelovanje v kmetijstvu in na podeželju z mandatom do 31. decembra 2020 ponovno imenujejo:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        dr. Boitshoko NTSHABELE in
                     
                  
                        —
                     
                     
                        Frederike PRAASTERINK.
                     
                  
         
            Člen 2
            Brez poseganja v morebitne prihodnje odločitve, ki bi jih Odbor veleposlanikov AKP-EU moral sprejeti v okviru svojih pristojnosti, se za direktorja Tehničnega središča za sodelovanje v kmetijstvu in na podeželju z mandatom od 1. marca 2020 do 31. decembra 2020 imenuje:
            
                        —
                     
                     
                        dr. Ibrahim Dominic KHADAR.
                     
                  
         
            Člen 3
            Ta sklep začne veljati na dan sprejetja.
         
         
            V Bruslju, 24. februarja 2020
            
               
                  Za Odbor veleposlanikov AKP-EU
               
               
                  Predsednica
               
               Irena ANDRASSY
            
         
         
            (1)  UL L 317, 15.12.2000, str. 3.
         
            (2)  UL L 309, 19.11.2013, str. 50.
         
            (3)  UL L 8, 10.1.2019, str. 36.
         
            (4)  UL L 332, 19.11.2014, str. 49.
         
            (5)  UL L 1, 3.1.2020, str. 3.